text: Едва ли е необходимо да се за­дълбочаваме във важността и мултинационалния характер на изложението Paperworld. Най-малкото защото през 2008 г. и началото на 2009 г. то бе пред­ставено подобаващо на стра­ниците на нашите издания от тогавашния главен редактор на сп. полиграфия. Накрат­ко в това изложение ще наме­рите всичко — офис-техника, софтуер, техника за презен­тации, телекомуникация, офис-пособия, канцеларски мате­риали и хартия, ученически пособия, рекламни средства, принтери.
  Именно с презумпцията, че познавате добре това изложение (ако ли не, посетете www.paperworld.messefrankfurt.com), ще обърнем по-специално внимание на новостите, както и на очакванията за актуалните тен­денции през 2011 г.
  Очаква се по време на Paperworld 2011 да се срещнат хора от над 140 националности. Иначе казано, организа­торите очакват, ако не да подобрят, то поне да запа­зят същия висок интерес към събитието, т.е. над 45 000 посетители от 142 страни, над 2100 изложители от 66 страни и впечатляващата заета площ от 635 333 кв.м. Несъмнено добрата основа е налице (основните игра­чи в бранша вече са заявили своето участие), така че е напълно възможно очакванията да бъдат значително надминати.
  Новостите са доста, затова ще се опитаме да ги мар­кираме всичките. Започваме със специалното събитие "Asia Design", което прави своя дебют. В специално заде­лено пространство посетителите на изложението ще могат да видят последните дизайнерски тенденции от азиатския регион и да се запознаят с направленията там.
  По време на изложението организаторите ще дадат възможност на прохождащи германски компании да пред­ставят своите продукти пред интернационалната пуб­лика и съответно шанса да стартират партньорски вза­имоотношения. Отделеното пространство, наречено BMWi Promotional Area, ще даде възможност на посетите­лите да разгледат продукти, създадени с иновативност и свеж подход от младите дизайнери.
  Специално събитие, наречено "Memotion", ще даде от­говор на въпроса "Как мога да запазя интелектуалната си форма?", или казано по-друг начин очаква ви интелек­туален фитнес. В рамките на събитието ще прекарате и един "Зелен ден в офиса", по време на който ще научите повече за тенденциите в рециклирането и опазването на природните ресурси. Както обикновено, ще бъде про­веден професионален форум, на който експерти ще да­ват съвети на посетителите по различни теми.
  По време на изложението Paperworld ще бъдат връ­чени и множество накради, сред които познатите: European Office Products Awards (OPI), ISPA Product of the Year Award, Paperworld Card Award, Product of the Year.
  Отново от bora.herke са подготвили своя доклад за тен­денциите за периода 2011–2012 г., който ще бъде пред­ставен на Paperworld Trend Show. По време на събитие­то ще бъдат представени три тенденции с обединяващ мотив "Малкото е повече". Всичко, което "претоварва" продукта, ще бъде отхвърляно през следващия сезон. От агенцията обозначават три тенденции: Serene Simplicity, Charming Souvenir и Boldly Fusion.
  Serene Simplicity (тиха простота) — изчистено, хар­монично и съвършено
  В основата на тази тенденция е съчетаването на модер­ното с класическото. Декоративните елементи ще бъ­дат премахнати, за да отворят път на по-изчистените линии.
  Charming Souvenir (очарователен спомен) — безгри­жен, свеж и очарователен
  Възхитителното ретро вдъхновение се "превежда" на модерен език, осигурявайки нежен допир и безгрижност.
  Абстрактните и геометричните форми са основният акцент в тази лека и пастелна световна тенденция.
  Boldly Fusion (дръзко сливане) — изразителен, младеж­ки, индивидуален
  При тази тенденция на пръв поглед се сливат неща, ко­ито не могат да бъдат съчетавани. Културни влияния се срещат и смесват безрезервно. Изразителни моде­ли, ярки цветове и лъскави материали се събират в една спойка, съществувайки в хармонично съжителство.
  Печатни технологии Браншова информация Архив Събития Актуално Интервюта Типография Реклама Награди Новини Конкурси От Европа и Света Автори Печат Печатно оборудване От архива/историята Изложения Рекламодатели